

Osnovna škola dr. Ante Starčevića

Zagreb, Sv. Leopolda Mandića 55

Tel: 2851 – 615, 2852 – 351; Fax: 2950 – 606

E – mail: skola@os-astarcevica-zg.skole.hr

Zagreb, 01. 09. 2020. g.

**EPIDEMIOLOŠKE MJERE ZA UČENIKE I RODITELJE**

OSNOVNE ŠKOLE DR. ANTE STARČEVIĆA TIJEKOM NASTAVNE GODINE 2020./2021. U VRIJEME TRAJANJA PROGLAŠENJA EPIDEMIJE COVID-19 VIRUS

**Ove epidemiološke mjere vrijede za sve učenike i roditelje Osnovne škole dr. Ante Starčevića, sv. Leopolda Mandića 55, 10040 Zagreb za vrijeme boravka u školi od 1. rujna 2020. godine.**

**Mjere su izrađene prema uputama Hrvatskog zavoda za javno zdravstvo.**

**OBVEZE RODITELJA I UČENIKA PRIJE DOLASKA U ŠKOLU**

1. Zabranjen je ulaz u sve ustanove osobama koje imaju **simptome zarazne bolesti** (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena **mjera samoizolacije** ili ako imaju saznanja da su **zaraženi s COVID-19**
2. Ukoliko Vaše dijete ima kroničnu bolest ili niste sigurni spada li Vaše dijete u rizičnu skupinu za razvoj težih oblika bolesti Covid-19 kontaktirajte obiteljskog liječnika ili našu školsku liječnicu koje će donijeti odluku može li dijete pohađati nastavu u školi ili je potrebno organizirati nastavu na daljinu ili O drugim posebnim mjerama zaštite poput nošenja maske i sl. te o tome obavijestite razrednika Vašeg djeteta.
3. Roditelji imaju obvezu **ne dovoditi dijete/učenika** u školu ukoliko dijete:
* ima simptome zarazne bolesti (npr. povišena tjelesna temperatura, kašalj, poteškoće u

 disanju, poremećaj osjeta njuha i okusa, grlobolja, proljev, povraćanje)

* ima izrečenu mjeru samoizolacije
* imaju saznanja da je zaraženo s COVID-19.
1. Roditelji učenika od I.-IV razreda imaju obavezu **svaki dan prije dolaska u školu, izmjeriti tjelesnu temperaturu djetetu,** **zabilježiti u informativku koju će učenik pokazati učitelju u učionici**.

\*U slučaju povišene tjelesne temperature (37,3 ˚C), roditelj **ne smije** dovoditi dijete u školu već se javlja telefonom ravnatelju škole i izabranom pedijatru/liječniku obiteljske medicine radi odluke o testiranju i liječenju djeteta.

 4. Učenici viših razreda mogu sami izmjeriti temperaturu.

 5. Osigurati djetetu 1 paketić papirnatih maramica za nos i staviti ga u školsku torbu.

# DOLAZAK UČENIKA I RODITELJA U ŠKOLU

1. Učenici u školu dolaze i odlaze sami ili u pratnji roditelja.
2. Ukoliko dolaze i/ili odlaze u pratnji roditelja, učenike preuzima ili prepušta roditelju, zaduženi učitelj ispred određenog ulaza u školu, a roditelj zadržava distancu od barem

1.5 m u odnosu da druge učenike i odrasle osobe

1. U školu je u **iznimnim situacijama** dozvoljen ulazak samo jednom roditelju, ako za to postoji opravdana potreba i ako roditelj nema simptome zarazne bolesti zbog kojih ne može u ustanovu, **osim prvog dana nastave ukoliko se radi o učenicima I. razreda**. Roditeljski sastanci i informacije za roditelje održavati će se on line.
2. Roditelju koji iznimno ulazi u školu obvezan je na ulazu u školu:

- javiti se djelatniku škole,

- dezinficirati ruke i obuću,

- **držati razmak** od 1,5 metra u odnosu na druge učenike i djelatnike škole te

- tijekom boravka u školi nositi **masku**.

5. **Učenici u školu ulaze prema unaprijed utvrđenom rasporedu u vrijeme i na ulaz određen za njihov razred**.

6. Ulazak učenika u školu i odlazak do razreda **nadziru dežurni učitelji, spremačice i domari**.

7. Učenika se nakon ulaska u školu prvo upućuje prema garderobi na preodijevanje, a zatim na obavljanje higijene ruku (sapun i voda).

8. Po završetku higijene ruku učenici pod nadzorom učitelja ulaze u učionicu i smještaju se na svoje radno mjesto.

8. Kad svi učenici jednog razrednog odjela uđu u učionicu, tada počinju ulaziti učenici drugog razrednog odjela u školu.

9. Ukoliko učenik zakasni na nastavu treba čekati da po njega dođe njegov učitelj, na mjestu u školskom dvorištu predviđenome za njegov razred.

# BORAVAK UČENIKA U ŠKOLI

1. Učenici bi trebali što je više moguće održavati distancu (fizičku udaljenost) od drugih učenika i djelatnika škole (preporučeno 1,5 m).

2. Učenici isključivo borave u svom razredu i **ne miješaju se s učenicima** iz drugih razrednih odjela.

3. Prostoriju u kojoj boravi njegov razredni odjel, učenik smije napustiti samo u slučaju odlaska na toalet, pranje ruku ili kod izlaska u dvorište škole radi aktivnosti na otvorenom

4. Prilikom prolaska kroz zajedničke prostorije (hodnik/hol/toaleti/dvorana) učenici su dužni prolazak skratiti na minimum i ne dodirivati površine ili predmete.

5. Učenici trebaju redovito i pravilno prati ruke prije ulaska u svoju učionicu, prije konzumiranja hrane, nakon korištenja toaleta, nakon dolaska izvana, nakon čišćenja nosa i uvijek kada ruke izgledaju prljavo.

7. Učenike treba poticati da kada kašlju i kišu prekriju usta i nos laktom ili papirnatom maramicom koju poslije trebaju odbaciti u koš za otpad te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju rukama.

8. Učenici ne bi trebala dijeliti čaše, šalice, drugo posuđe i pribor za jelo s drugim učenicima. Svaki učenik samo postupa sa svojom odjećom i obućom, školskim priborom, torbama i knjigama te ih ne dijeli s ostalom djecom i ne dodiruje i ne uzima stvari druge djece.

9. Učenici ne nose zaštitne maske osim u slučaju kada u razredu nije moguće održati fizičku udaljenost od drugih učenika i učitelja u učionici. Masku mogu nositi učenici koji to žele i oni učenici koji su u skupinu izrazito vulnerabilnih osoba i kojima je nošenje maske preporučio liječnik.

10. Učenici jelo konzumiraju u prostoriji u kojoj boravi njihova razredni odjel prema **rasporedu**.

# ORGANIZACIJA NASTAVE U ŠKOLI

1. Nastava se u školi izvodi za sve učenike od 1. do 8. razreda i svi učenici su je obvezni pohađati.

2. U razrednoj nastavi s učenicima boravi njihova učiteljica razredne nastave i učitelji predmetne nastave koji predaju u tom razredu (strani jezik, glazbena kultura i izborni predmeti). O načinu ulaska drugog učitelja u razredni odjel, proceduru i način propisuje ravnatelj uputama za djelatnike.

3. U predmetnoj nastavi s učenicima borave predmetni učitelji s ciljem da što manji broj predmetnih učitelja tijekom dana prolazi u jednom razrednom odjelu. Način ulaska predmetnih učitelja u razredne odjele predmetne nastave i organizaciju rada propisuje ravnatelj uputama za djelatnike.

4. Nastava TZK odvija se kad god je to moguće u vanjskim prostorima, odnosno u školskom dvorištu i na sportskim terenima i to na način da ne dolazi do spajanja ili kontakta razrednih odjela niti u svlačionici, niti u dvorani niti u vanjskom prostoru. Kod održavanja nastave u zatvorenom prostoru primjenjuju se Preporuke za treninge u zatvorenim športskim objektima.

5. Početak nastave, trajanje nastavnih sati i odmori za učenike započinju u različito vrijeme, za različite razredne odjele kako učenici ne bi došli u kontakt s učenicima drugih razrednih odjela. Početak i završetak nastave i odmora, raspored ulaska i izlaska razreda iz škole, raspored prehrane i ostalih aktivnosti uređuju se posebnih protokolom koji donosi ravnatelj škole.

6. Izborna nastava, dodatna, dopunska, izvannastavne aktivnosti i ostali oblici nastave koji uključuju miješanje razrednih odjela, odvijaju se na način da se s jednom skupinom učenika iz jednog razrednog odjela nastava odvija u školi, a s ostalima on-line i tako naizmjence po tjednima.

7. Nastava informatike za predmetnu nastavu, iznimno se odvija u informatičkoj učionici, koja se između izmjena razrednih odjela dezinficira.

8. Za vrijeme trajanja proglašene epidemije COVID-19 ne organiziraju se izvanučionička nastava.

# POSTUPANJE U SLUČAJU SUMNJE NA ZARAZU KOD UČENIKA TIJEKOM BORAVKA U ŠKOLI

1. Ako učenici razviju simptome zaraze bolesti COVID-19, **učitelj obavještava roditelje, koji u najkraćem mogućem roku trebaju doći po dijete**.
2. **Do dolaska roditelja učenika se izolira u prikladnoj prostoriji**. Odmah po utvrđivanju simptoma učenik dobiva masku za lice kao i učitelj ili stručni suradnik koji ga prati do prostorije za izolaciju i boravi s njime do preuzimanja roditelja.
3. Po odlasku učenika dezinficira se prostorija u kojoj je učenik bio izoliran.
4. Ravnatelj nadležnom epidemiologu/školskom liječniku javlja svako grupiranje osoba sa sumnjom na COVID-19 i svaku pojedinačnu infekciju koju roditelj ili djelatnik moraju najhitnije prijaviti ravnatelju.
5. Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s radom sve dok se ne utvrdi zaraza COVID-om 19 kada postupa sukladno odluci nadležnog epidemiologa.
6. Za sve osobe kod kojih se utvrdi da su bile u bliskom kontaktu sa zaraženom osobom u vrijeme kad je osoba mogla biti zarazna izriče se mjera samoizolacije.

# ODLAZAK IZ ŠKOLE

Odlazak učenika iz škole odvija se prema utvrđenom rasporedu i protokolu za izlazak svakog pojedinog razreda s ciljem izbjegavanja kontakta između učenika različitih razreda.

Nakon preodijevanja, učenik se upućuje prema izlasku iz škole.

Izlazak učenika iz škole nadgleda učiteljica koja s njima održava zadnji školski sat, te vodi brigu o održavanju distance i pridržavanju svih ostalih mjera kod izlaska učenika iz škole.

 Ravnatelj škole

Nikica Mihaljević, prof